Data was extracted from:https://www.infomed.co.il/drugs/isosorbide-dinitrate/

המומחים של
Info
med
מסבירים:
איזוסורביד דיניטראט שייך לקבוצת תרופות מרחיבות כלי-דם הנקראות ניטראטים, והכוללות גם את החומר גליצריל טריניטראט. משתמשים באיזוסורביד דיניטראט להקלת הכאב ולהפחתת התדירות של התקפי תעוקת חזה. בשילוב עם תרופות אחרות משתמשים בו גם לטיפול בסוגים מסויימים של אי-ספיקת לב. תרופה דומה - איזוסורביד מונוניטראט, משמשת גם היא לעתים קרובות לאותן מטרות. איזוסורביד דיניטראט פועל במהירות, והשפעותיו ממושכות יותר מאלה של כמה ניטראטים אחרים. שלא כמו גליצריל טריניטראט, ניתן לאחסן איזוסורביד דיניטראט לתקופות ממושכות יותר מבלי שיאבד מיעילותו. כאב ראש, הסמקה וסחרחורת מופיעים בדרך-כלל בתחילת הטיפול. ניתן להתגבר על תופעות אלה על-ידי לקיחת מנות קטנות של התרופה בתחילת הטיפול, והתופעות חולפות בהמשך הטיפול. יעילותה של תרופה זו עלולה לפחות לאחר מספר חודשים, וייתכן שיהיה צורך להחליפה בטיפול אחר. זכרו, ניטראטים אינם מתקנים את הליקוי היסודי שגרם לתעוקת חזה. ייתכן והרופא שלכם ימליץ על בדיקות נוספות וצנתור עורקי הלב כדי לטפל בבעייה היסודית. שינוי הרגלי חיים כמו הפסקת עישון, הורדת רמת הכולסטרול בדם וטיפול במחלות אחרות כמו לחץ דם גבוה וסוכרת עשויים אף הם לסייע במניעה שניונית של מחלת לב תעוקתית.
מידע על התרופה
אופן נטילת התרופה
זריקות, תרסיס.
תדירות וזמן נטילה
תרסיס: 1-3 התזות לתוך הפה בהפרש של 30 שניות בזמן התקף תעוקת חזה או לפני פעילות גופנית.
טווח המינון
מבוגרים: להקלת התקפי תעוקה: 5-10 מ"ג למנה.
תחילת ההשפעה
תרסיס: 2-3 דקות.
משך ההשפעה
תרסיס: 2-3 דקות.
מנה שנשכחה
לפי הצורך
הפסקת התרופה
אין להפסיק את התרופה בלי להיוועץ ברופא, הפסקתה עלולה להחמיר את המחלה.
מינון עודף
סביר להניח שמנה עודפת מקרית לא תגרום בעיות מיוחדות. מנות עודפות גדולות עלולות לגרום סחרחורת וכאב ראש. מנה גדולה במיוחד עלולה לגרום לירידה בלחץ הדם ולעילפון.
אחסון
לשמור במיכל סגור במקום קריר (עד 30 מעלות) ויבש, הרחק מהישג ידם של ילדים. להגן מפני חום.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
בטיחות התרופה בהריון לא נקבעה. יש להיוועץ ברופא. (C)
תינוקות וילדים
בטיחות השימוש בילדים ובצעירים מתחת גיל 18 שנה לא נקבעה. מומלץ להיוועץ ברופא.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
פעילות יתר של בלוטת התריס
חוסר דם (אנמיה)
ברקית (glaucoma)
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
תופעת הלוואי החמורה ביותר היא ירידה תלולה מדי בלחץ הדם, ולכן יש לנטר את לחץ הדם באופן סדיר. תופעות הלוואי האחרות פוחתות בדרך-כלל לאחר שימוש סדיר בתרופה, התאמת המינון עשוייה לעזור.
פרטי תגובה עם תרופות אחרות
תרופות להורדת לחץ דם: שילוב של תרופות אלה יחד עם איזוסורביד דיניטראט עלול לגרום לירידה תלולה יותר בלחץ הדם.
ויאגרה, סיאליס, לויטרה: מתן משולב של ניטראטים עם אחת מהתרופות הנ"ל עלול לגרום לירידה חדה בלחץ דם ואף למוות. חל איסור מוחלט לתת שילוב זה
השפעת שימוש ממושך
תופעות הלוואי הניצפות בתחילת הטיפול עשויות לחלוף בשימוש ממושך. השפעות התרופה נחלשות עם הסתגלות הגוף, ודבר זה מצריך הגדלת המינון או החלפת התרופה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא